**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “D DĖL gyvenamųjų teritorijų tarp taikos pr., tilžės g., rumpiškės g., sausio 15-osios g., kitų detaliai suplanuotų teritorijų, ryšininkų g. ir paryžiaus komunos g. detaliojo plano KONCEPCIJOS PATVIRTINIMo” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo plano rengėjų UAB „Geometra“ prašymu.

**Planavimo pagrindas:**

Klaipėdos miesto savivaldybės administracijos direktoriaus 2013 m. birželio 12 d. įsakymas Nr. AD1-1483 „Dėl detaliojo plano rengimo“;

Klaipėdos miesto savivaldybės administracijos direktoriaus 2013 m. rugpjūčio 30 d. įsakymas Nr. AD1-2128 „Dėl planavimo darbų programos ir planavimo užduoties patvirtinimo“;

Planavimo sąlygų sąvadas 2013 m. liepos 30 d. detaliojo teritorijų planavimo dokumentui rengti Nr. AR-10-24.

**3. Kokių rezultatų laukiama.**

Detaliojo plano tikslai - nustatyti planuojamos teritorijos naudojimo ir užstatymo kokybinius ir kiekybinius parametrus, tvarkymo ir naudojimo režimą; suformuoti žemės sklypus, žemės juostas komunikaciniams koridoriams ir susisiekimo komunikacijoms, inžinerinės ir miesto infrastruktūros plėtrai; nustatyti užstatymo, erdvių, socialinės infrastruktūros išsidėstymo principus ir teritorijų naudojimo tipus; numatyti vietas vaikų žaidimų, sporto, šunų vedžiojimo ir šiukšlių konteinerių aikštelėms; išnagrinėti galimybę dėl II vandenvietės konversijos, įrengiant mokslo technologijų ir kūrybinių industrijų centrą.

**4. Sprendimo projekto rengimo metu gauti specialistų vertinimai.**

Detaliojo plano rengimo etape yra parengta planuojamos teritorijos topografinė nuotrauka, atlikta esamos būklės analizė, parengta koncepcija, pradėtos viešumo procedūros, parengtas strateginio pasekmių aplinkai vertinimo atrankos dokumentas. Visi vertinimo subjektai pateikė išvadas, kad strateginis pasekmių aplinkai vertinimas neprivalomas, todėl planavimo organizatorius 2015 m. vasario 18 d. priėmė sprendimą Nr. AD1-434, kad detaliojo plano strateginis pasekmių aplinkai vertinimas nebus atliekamas.

2015 m. vasario 9 d. koncepcija svarstyta ir jai pritarta Rengiamų teritorijų planavimo dokumentų vertinimo darbo grupės posėdyje. Detaliojo plano koncepcija du kartus svarstyta LASKAO Architektūros ir urbanistikos ekspertų taryboje. Apibendrinus visų specialistų pastabas plano rengėjai koncepciją patikslino bei pateikė tvirtinimui.

Rengiant koncepciją atsižvelgta į Klaipėdos tikslinės teritorijos ir gretimų visuomeninių erdvių tvarkymo galimybių studijos rezultatus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Detaliojo plano rengimas finansuojamas Europos socialinio fondo (85%) bei Savivaldybės biudžeto (15%) lėšomis. Bendra sutarties kaina – 22 708,53 Eur (78 408,00 Lt).

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Detaliojo plano rengėjo UAB „Geometra“ 2015 m. kovo 3 d. prašymas, dėl detaliojo plano koncepcijos tvirtinimo, 1 lapas;
2. Klaipėdos miesto savivaldybės administracijos direktoriaus 2013 m. birželio 12 d. įsakymas Nr. AD1-1483 „Dėl detaliojo plano rengimo“, 2 lapai;
3. Klaipėdos miesto savivaldybės administracijos direktoriaus 2013 m. rugpjūčio 30 d. įsakymas Nr. AD1-2128 „Dėl planavimo darbų programos ir planavimo užduoties patvirtinimo“, 5 lapai;
4. Planavimo sąlygų sąvadas 2013 m. liepos 30 d. detaliojo teritorijų planavimo dokumentui rengti Nr. AR-10-24, 1 lapas;
5. Klaipėdos miesto savivaldybės administracijos 2015 m. vasario 19 d. rengiamų teritorijų planavimo dokumentų vertinimo darbo grupės posėdžio protokolo kopija Nr. ADM1-23, 7 lapai;
6. LASKAO Architektūros ir urbanistikos ekspertų tarybos 2015 m. vasario 9 d. posėdžio protokolo Nr. PT-15-01 kopija, 1 lapas;
7. Klaipėdos miesto savivaldybės administracijos direktoriaus 2015 m. vasario 18 d. įsakymas Nr. AD1-434 „ dėl gyvenamųjų teritorijų tarp Taikos pr., Tilžės g., Rumpiškės g., Sausio 15-osios g., kitų detaliai suplanuotų teritorijų, Ryšininkų g. ir Paryžiaus Komunos g. detaliojo plano strateginio pasekmių aplinkai vertinimo“, 4 lapai;
8. Strateginio pasekmių aplinkai vertinimo subjektų išvados dėl SPAV atrankos dokumento, 6 lapai.

Urbanistikos skyriaus vedėja M. Černiūtė-Amšiejienė

Renata Vilčinskaitė, tel. 39 32 27

2015-03-04